Diari Oficial de la Generalitat Valenciana


Sumari del DOGV 6033, del 11-06-2009 (2009/6701)

ORDE de 27 de maig de 2009, de la Conselleria d'Educació, per la qual cessa en les seues activitats el Col·legi Rural Agrupat Font Freda i es posen en funcionament els col·legis d'Educació Infantil i Primària d'Atzeneta d'Albaida, Benissoda i Bufali.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6701


Data del document
:   27-05-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * Benissoda
    * Bufali
    * Atzeneta d'Albaida
    * centre d'ensenyament
    * educació preescolar
    * ensenyament primari

ORDE de 27 de maig de 2009, de la Conselleria d'Educació, per la qual cessa en les seues activitats el Col·legi Rural Agrupat Font Freda i es posen en funcionament els col·legis d'Educació Infantil i Primària d'Atzeneta d'Albaida, Benissoda i Bufali. [2009/6701]  
El Reglament orgànic i funcional de les escoles d'Educació Infantil i dels col·legis d'Educació Primària, aprovat per Decret 233/1997, de 2 de setembre (DOGV núm. 3073, de 08.09.1997), del Govern Valencià, en l'article 1, faculta la Conselleria de Cultura, Educació i Ciència, per a modificar la xarxa de centres existents. Igualment, en l'article 2, l'autoritza a establir agrupacions d'unitats ubicades en distintes localitats, de manera que puguen constituir-se en col·legis rurals agrupats (CRA).  
L'Orde de 15 de maig de 1997, de la Conselleria de Cultura, Educació i Ciència (DOGV núm. 3028, de 04.07.1997), regula el procediment per a la constitució dels CRA d'Educació Infantil i Primària i determina, en l'apartat octau, que la seua constitució es realitzarà per orde de la Conselleria de Cultura, Educació i Ciència. Igualment, en l'apartat quart, establix que en el cas d'un CRA ja constituït, prèvia consulta al seu consell escolar i als ajuntaments afectats, podrà acordar la seua supressió.  
De conformitat amb les dites disposicions legals, la Conselleria de Cultura i Educació, mitjançant l'Orde de 17 de juliol de 2000, publicada en el DOGV de 08.08.2000, va autoritzar la constitució del CRA Font Freda, agrupant les unitats d'educació infantil i primària del Col·legi d'Educació Infantil i Primària (CEIP) Virgen del Rosario d'Albaida-Aljorf, del CEIP Verge dels Desemparats d'Atzeneta d'Albaida, del Col·legi d'Educació Infantil i Primària de Benissoda i del CEIP Mónica Pont de Bufali. Des del curs 2006-07 l'aulari d'Albaida-Aljorf va deixar de formar part del CRA, per haver cessat en les seues activitats de conformitat amb el que establix l'Orde de 20 de febrer de 2006 (DOGV de 28.02.2006).  
Amb dates 23 de setembre de 2008, 30 d'octubre de 2008 i 11 de novembre de 2008, els ajuntaments i els representants de mares i pares de les localitats d'Atzeneta d'Albaida, Bufali i Benissoda, respectivament, van sol·licitar que cada un dels aularis del Col·legi Rural Agrupat es constituïren en centres propis i independents. El Consell Escolar del CRA es va manifestar a favor i la Inspecció Educativa va emetre un informe favorable.  
Vist l'expedient i analitzada la proposta efectuada per la Direcció Territorial de València; i acreditat que s'han realitzat els tràmits de conformitat amb allò que s'ha establit per les disposicions legals vigents.  
Vista la proposta de la Direcció General d'Ordenació i Centres Docents, i de Personal, de data 27 de maig de 2009 i de conformitat amb esta.  
Fent ús de les atribucions que em conferix l'article 28 de la Llei 5/1983, de 30 de desembre, del Consell,  
ORDENE  
Primer  
Cessa en les seues activitats el Col·legi Rural Agrupat (CRA) Font Freda, amb codi 74768400, constituït per Orde de la Conselleria de Cultura, Educació i Ciència de 17 de juliol de 2000 (DOGV de 08.08.2000), que fins ara ha agrupat les unitats d'educació infantil i primària dels aularis d'Atzeneta d'Albaida, Benissoda i Bufali.  
Segon  
Es posen en funcionament els següents centres docents:  
1. Província: València.  
Localitat: Atzeneta d'Albaida.  
Denominació: CEIP Verge dels Desemparats.  
Codi: 08493228.  
Titular: Generalitat.  
Domicili: c/ Ciril Tormo, 1. 46084 Atzeneta d'Albaida.  
Composició: 3 unitats d'Educació Infantil i 5 unitats d'Educació Primària.  
Capacitat: 75 llocs d'Educació Infantil i 125 llocs d'Educació Primària.  
Llocs de treball docent: 4 d'Educació Infantil, 4 d'Educació Primària, 1 d'EP-Anglés, 1 d'EP-Ed. Física, 1 EP-Música i 1 EE-Pedagogia Terapèutica.  
Aplicarà el programa lingüístic Programa d'Ensenyaments en Valencià (PEV).  
2. Província: València.  
Localitat: Benissoda.  
Denominació: Col·legi d'Educació Infantil i Primària.  
Codi: 56256536.  
Titular: Generalitat.  
Domicili: Carretera d'Albaida, s/n. 46046 Benissoda.  
Composició: 1 unitat d'Educació Infantil i 2 unitats d'Educació Primària.  
Capacitat: 25 llocs d'Educació Infantil i 50 llocs d'Educació Primària.  
Llocs de treball docent: 1 d'Educació Infantil i 2 d'Educació Primària.  
Aplicarà el programa lingüístic Programa d'Ensenyaments en Valencià (PEV).  
3. Província: València.  
Localitat: Bufali.  
Denominació: CEIP Mónica Pont.  
Codi: 13183289.  
Titular: Generalitat.  
Domicili: c/ La Pau, 9. 46774 Bufali.  
Composició: 1 unitat d'Educació Infantil i 1 unitat d'Educació Primària.  
Capacitat: 25 llocs d'Educació Infantil i 25 llocs d'Educació Primària.  
Llocs de treball docent: 1 d'Educació Infantil i 1 d'Educació Primària.  
Aplicarà el programa lingüístic Programa d'Ensenyaments en Valencià (PEV).  
Tercer  
Tots i cada un dels centres a què es referix l'apartat anterior iniciaran les seues activitats com a centres propis i independents a partir del curs acadèmic 2009-10.   
DISPOSICIÓ ADDICIONAL  
La present orde donarà lloc a les corresponents inscripcions en el Registre de Centres Docents no universitaris de la Comunitat Valenciana.  
DISPOSICIONS FINALS  
Primera  
Autoritze els directors generals de Règim Econòmic, d'Ordenació i Centres Docents, i de Personal, perquè, en l'àmbit de les seues competències respectives, adopten totes les mesures que siguen necessàries per al millor compliment del que disposa esta orde.  
Segona  
La present orde produirà efectes des de l'endemà de la publicació en el Diari Oficial de la Comunitat Valenciana.   
Tercera  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, en el termini d'un mes des de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
València, 27 de maig de 2009  
El conseller d'Educació,  
ALEJANDRO FONT DE MORA TURÓN